b'\n_START_ARTICLE_\nKlovnen (film fra 1917)\n_START_SECTION_\nHandling\n_START_PARAGRAPH_\nMr. Bunding (Peter Fjelstrup) er cirkusdirekt\xc3\xb8r for Bundings Cirkusselskab. Hans datter Daisy (Gudrun Houlberg) og cirkussets klovn, Joe Higgins (Valdemar Psilander) er vokset op sammen i cirkusset og det ligger i luften at de to en gang skal danne par. En dag overv\xc3\xa6rer den verdenskendte impresario Wilson (Erik Holberg) tilf\xc3\xa6ldigvis en forestilling i cirkusset og bliver meget imponeret over klovnes fortolkning af Pjerrot og tilbyder ham derfor en sp\xc3\xa6ndende, og ikke mindst lukrativ, stilling. Joe Higgins accepterer, men kun hvis de tre eneste personer der har betydning i hans liv, cirkusdirekt\xc3\xb8ren, hans kone og datter, kan komme ogs\xc3\xa5._NEWLINE_To \xc3\xa5r senere er Joe en succesfuld klovn der optr\xc3\xa6der p\xc3\xa5 fine varieteer i storbyen, med det samme nummer som han f\xc3\xb8r turnerede med i forskellige sm\xc3\xa5 landsbyer. Joe og Daisy er lykkeligt gift, men Daisy har sv\xc3\xa6rt ved at finde sig tilrette i deres nye, mere velhavende, liv. Hver aften f\xc3\xb8lger hun troligt sin mand p\xc3\xa5 arbejde og venter i kulissen p\xc3\xa5 han er f\xc3\xa6rdig med optr\xc3\xa6den. Hun finder noget tr\xc3\xb8st i alle livets sv\xc3\xa6re omv\xc3\xa6ltninger i en grev Henri (Robert Schmidt), en rigtig levemand der hver aften bes\xc3\xb8ger hende i varieteen og g\xc3\xb8r kur til hende mens hendes mand optr\xc3\xa6der p\xc3\xa5 scenen. Daisy, der ikke er vant til storbysmanere opfatter hans tiln\xc3\xa6rmelser som \xc3\xa6gte f\xc3\xb8lelser og ikke blot en sk\xc3\xb8rtej\xc3\xa6gers anstrengelser. Et leder til et andet og snart overrasker Joe sin kone i favnen p\xc3\xa5 en anden mand._NEWLINE_Daisy er ude af sig selv efter sit utroskab. Hun kan ikke b\xc3\xa6re at have s\xc3\xa5ret sin mand. Og Joe er h\xc3\xa5rdt ramt, da Daisy havde v\xc3\xa6ret hans livs k\xc3\xa6rlighed og p\xc3\xa5 trods af at det vil fjerne lyset og varmen fra hans liv og efterlade ham i kulde og ensomhed, fort\xc3\xa6ller Joe alligevel Daisy at de nu m\xc3\xa5 skilles. Hun m\xc3\xa5 flytte til greven._NEWLINE_En \xc3\xa5r g\xc3\xa5r og grevens sande natur kan ikke l\xc3\xa6ngere skjules. Hans f\xc3\xb8lelser for Daisy er k\xc3\xb8lnet og hun fortryder bittert at have forladt sin mand. En aften tager greven hende og nogle af sine venner og nogle letlevende unge damer med p\xc3\xa5 natcafe. Her st\xc3\xb8der de tilf\xc3\xa6ldigvis p\xc3\xa5 Joe. Daisy r\xc3\xa6kker ud efter ham for at bede om tilgivelse, men han afviser hende i foragt. Samme nat kaster Daisy sig vandet for at drukne sig selv. Hun bliver indbragt p\xc3\xa5 hospitalet, men hendes liv st\xc3\xa5r ikke til at redde. Som noget sidste sp\xc3\xb8rger hun til at f\xc3\xa5 lov til at tale med Joe en sidste gang. Med sine sidste ord beder hun om tilgivelse og fort\xc3\xa6ller at han altid har v\xc3\xa6ret hendes eneste k\xc3\xa6rlighed. Joe sv\xc3\xa6rger at hvis han nogen sinde igen m\xc3\xb8der den mand der \xc3\xb8delagde hendes liv vil han dr\xc3\xa6be ham._NEWLINE__NEWLINE_Mange \xc3\xa5r senere. Joe er blevet en gammel mand. Cirkusdirekt\xc3\xb8ren og hans kone er for l\xc3\xa6ngst d\xc3\xb8de. Livet har v\xc3\xa6ret h\xc3\xa5rdt for Joe, lidt s\xc3\xa6r sidder han og t\xc3\xa6nker tilbage p\xc3\xa5 sit livs lykkeligste stunder: tiden med Daisy. En aften ser han pludselig Grev Henri blandt tilskuerne. Han erindre den gamle ed og rammes af vanvid og galskab. Da han skal spille sin rolle tager han en revolver med p\xc3\xa5 scenen. Aldrig har han spillet klovn s\xc3\xa5 godt. Publikummet klapper begejstret. Netop som han skal spille sin finale, retter Joe revolveren mod greven og skyder. Han har nu fuldf\xc3\xb8rt sin mission og lader sig viljel\xc3\xb8st f\xc3\xb8re bort. Han retter sine b\xc3\xb8nner mod himlen: "Daisy, lad mig komme til Dig." Og med et synker han d\xc3\xb8d om. D\xc3\xb8d af hjerteslag.'